**MINISTERUL SĂNĂTĂŢII MINISTERUL EDUCAȚIEI ȘI CERCETĂRII**

Nr.\_\_\_\_\_\_\_din\_\_\_\_\_\_\_\_\_ Nr.\_\_\_\_\_\_\_din\_\_\_\_\_\_\_\_\_

**O R D I N**

**privind completarea anexei la Ordinul ministrului sănătăţii şi al ministrului educaţiei**

**nr. 3393/6495/2023 pentru aprobarea Metodologiei de desfăşurare a probelor examenului de obţinere a titlului de medic, medic stomatolog şi farmacist specialist**

 Văzând referatul de aprobare nr………….................................al Direcției Reglementare și Formare Profesională Medicală;

 având în vedere prevederile art. 15 alin. (8) din Ordonanţa Guvernului nr.18/2009 privind organizarea şi finanţarea rezidenţiatului, aprobată prin Legea nr. 103/2012, cu modificările şi completările ulterioare;

 în temeiul prevederilor art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare, și ale art.13 alin. (3) din Hotărârea Guvernului nr. 731/2024 privind organizarea și funcționarea Ministerului Educației și Cercetării, cu modificările și completările ulterioare,

ministrul sănătății și ministrul educației și cercetării emit următorul:

**O R D I N**

**Art. I -** Anexa la Ordinul ministrului sănătății și al ministrului educației nr. 3393/6495/2023 pentru aprobarea Metodologiei de desfășurare de desfășurare a probelor examenului de obținere a titlului de medic, medic stomatolog și farmacist specialist, publicat în Monitorul Oficial al României, Partea I, nr. 915 din 10 octombrie 2023, cu modificările și completările ulterioare, se completează după cum urmează:

- La **Art. 24**, după alin. (14) se introduc trei noi alineate, alin. (15), (16) și (17), cu următorul cuprins:

"Alin. (15) – Pentru candidații care se află în incapacitate de a redacta proba scrisă, dovedită cu un certificat medical, comisia de examen are obligația să desemneze o persoană fără cunoștințe medicale, care va redacta exact ce dictează candidatul, într-o sală separată de ceilalți candidați, sub suprevegherea unui membru al comisiei desemnat de președintele comisiei de examen. În acest caz, proba scrisă va fi înregistrată audio/video, iar înregistrarea se păstrează pentru verificarea conformității redactării.

Alin. (16) – Candidații prevăzuți la alin. (15) vor depune la sediul  instituţiei de învăţământ superior medical, cu facultăţi de medicină, medicină dentară şi farmacie din centrul universitar de examen o solicitare cu minimum 5 zile înainte de examen.

Alin. (17) – Prin excepție de la alin. (16) pentru situația în care în dimineața examenului se prezintă un candidat cu un certificat medical eliberat cu mai puțin de 5 zile înainte de examen, acesta va fi admis și beneficiază de condițiile prevăzute la alin. (15)."

**Art. II -** Direcţiile de specialitate din cadrul Ministerului Sănătăţii şi al Ministerului Educaţiei și Cercetării şi instituţiile de învăţământ medical superior din centrele universitare acreditate pentru formarea specialiştilor vor duce la îndeplinire dispoziţiile prezentului ordin.

**Art. III** - Prezentul ordin se publică în Monitorul Oficial al României, Partea I.

 **MINISTRUL SĂNĂTĂȚII MINISTRUL EDUCAȚIEI ȘI CERCETĂRII**

**Alexandru Florin ROGOBETE Daniel-Ovidiu DAVID**

**FIȘĂ DE AVIZARE INTERNĂ**

**ORDIN**

**privind completarea anexei la Ordinul ministrului sănătăţii şi al ministrului educaţiei**

**nr. 3393/6495/2023 pentru aprobarea Metodologiei de desfăşurare a probelor examenului de obţinere a titlului de medic, medic stomatolog şi farmacist specialist**

|  |  |  |  |
| --- | --- | --- | --- |
| **STRUCTURA INIȚIATOARE** | **DATA SOLICITĂRII AVIZULUI** | **DATA OBȚINERII AVIZULUI** | **SEMNĂTURA ȘEFULUI STRUCTURII AVIZATOARE** |
| Direcția Reglementare și Formare Profesională MedicalăDirector **Bogdan Andrei VINERSAR** |  |  |  |
| **STRUCTURA AVIZATOARE** |  |  |  |
| Direcţia Generală JuridicăServiciul Avizare Acte Normative**Dana Constanța EFTIMIE** Director general**Ionuț Sebastian IAVOR** |  |  |  |
| Secretar General**Georgeta BUMBAC** |  |  |  |

Persoana responsabilă de elaborarea proiectului:

Consilier Otilia Vîlcea- e-mail: otilia.vilcea@ms.ro